STGT ราคาขายถุงมือยางลด ฉุดกำไรปี 65 วูบ 93% ยังใจดีแจกปันผล 0.25 บ.
STGT กำไรปี 65 วูบ 93% เหลือ 1.65 พันลบ. จากปีก่อนกำไร 2.37 หมื่นลบ. เหตุรายได้ขายลด หลังราคาขายถุงมือยางลดลง ยังใจดีแจกปันผล 0.25 บ. ขึ้น XD 19 เม.ย.66
STGT กำไรปี 65 วูบ 93% เหลือ 1.65 พันลบ. เหตุรายได้ขายลด หลังราคาขายถุงมือยางลดลง ยังใจดีแจกปันผล 0.25 บ. ขึ้น XD 19 เม.ย.66
17 ก.พ. 2566

บริษัท ศรีตรังโกลฟส์ (ประเทศไทย) จำกัด (มหาชน) หรือ STGT รายงานผลการดำเนินงานงวดปี 65 สิ้นสุดวันที่ 31 ธ.ค.65 ดังนี้

โดยบริษัทฯ มีรายได้รวมจากการขายอยู่ที่ 23,304.8 ล้านบาท ปรับลดลงร้อยละ 51 เมื่อเทียบจากปีก่อน อันเนื่องมาจากราคาขายเฉลี่ยที่ปรับลดลงอย่างต่อเนื่องตามราคาถุงมือยางใน ตลาดโลกจากการคลี่คลายของสถานการณ์การแพร่ระบาดของเชื้อโควิด-19 ทั้งนี้ราคาขายเฉลี่ยที่ปรับลดลงร้อยละ 54.1 เมื่อเทียบจากปีก่อน ในขณะที่ปริมาณการขายยังคงปรับตัวเพิ่มขึ้นร้อยละ 5.6 เมื่อเทียบจากปีก่อน เนื่องจากการแข่งขันที่ค่อนข้างสูงในอุตสาหกรรมตามปริมาณอุปทานใหม่ที่พุ่งสูงขึ้นในช่วงของการระบาดของเชื้อ โควิด-19 จนก่อให้เกิดภาวะ Oversupply หลังจากการระบาดเริ่มคลี่คลาย
นอกจากนั้นที่ประชุมคณะกรรมการบริษัทฯ เมื่อวันที่ 17 ก.พ.66 มีมติอนุมัติจ่ายปันผลจากงวดดำเนินงานวันที่ 1 ม.ค.65 ถึงวันที่ 31 ธ.ค.65 และกำไรสะสม เป็นเงินสดในอัตรา 0.25 บาท/หุ้น กำหนดขึ้นเครื่องหมาย XD วันที่ 19 เม.ย.66 กำหนดจ่ายเงินปันผลให้ผู้ถือหุ้น 8 พ.ค.66